CELEX: 32022R0064
Language: el
Date: 2022-01-17 00:00:00
Title: Εκτελεστικός κανονισμός (ΕΕ) 2022/64 της Επιτροπής της 17ης Ιανουαρίου 2022 για την τροποποίηση των εκτελεστικών κανονισμών (ΕΕ) 2020/761 και (ΕΕ) 2020/1988 όσον αφορά το σύστημα διαχείρισης ορισμένων δασμολογικών ποσοστώσεων και τις ποσότητες που μπορούν να εισαχθούν στο πλαίσιο ορισμένων δασμολογικών ποσοστώσεων

18.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 11/6
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/64 ΤΗΣ ΕΠΙΤΡΟΠΗΣ
         της 17ης Ιανουαρίου 2022
         για την τροποποίηση των εκτελεστικών κανονισμών (ΕΕ) 2020/761 και (ΕΕ) 2020/1988 όσον αφορά το σύστημα διαχείρισης ορισμένων δασμολογικών ποσοστώσεων και τις ποσότητες που μπορούν να εισαχθούν στο πλαίσιο ορισμένων δασμολογικών ποσοστώσεων
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187 και το άρθρο 223 παράγραφος 3,
         Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, διαχείριση και παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (2), και ιδίως το άρθρο 66 παράγραφος 4,
         Έχοντας υπόψη τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων και την κατάργηση των κανονισμών του Συμβουλίου (ΕΚ) αριθ. 1216/2009 και (ΕΚ) αριθ. 614/2009 (3), και ιδίως το άρθρο 9 πρώτο εδάφιο στοιχεία α) έως δ) και το άρθρο 16 παράγραφος 1,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2020/761 της Επιτροπής (4) θεσπίζει τους κανόνες για τη διαχείριση των δασμολογικών ποσοστώσεων εισαγωγής και εξαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής και εξαγωγής, και προβλέπει ειδικούς κανόνες.
                  
               
                     (2)
                  
                  
                     Ο εκτελεστικός κανονισμός (ΕΕ) 2020/1988 της Επιτροπής (5) θεσπίζει τους κανόνες για τον τρόπο διαχείρισης των δασμολογικών ποσοστώσεων εισαγωγής που προορίζονται να χρησιμοποιούνται σύμφωνα με τη χρονολογική σειρά των ημερομηνιών αποδοχής των τελωνειακών διασαφήσεων (αρχή της «κατά προτεραιότητα εξυπηρέτησης»).
                  
               
                     (3)
                  
                  
                     Η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Κοινοπολιτείας της Αυστραλίας δυνάμει του άρθρου XXVIII της Γενικής Συμφωνίας Δασμών και Εμπορίου (GATT) του 1994 σχετικά με την τροποποίηση των παραχωρήσεων για όλες τις δασμολογικές ποσοστώσεις που περιλαμβάνονται στον πίνακα CLXXV της ΕΕ ως συνέπεια της αποχώρησης του Ηνωμένου Βασιλείου από την Ευρωπαϊκή Ένωση, η οποία συνήφθη με την απόφαση (ΕΕ) 2021/2234 του Συμβουλίου (6), τροποποιεί ορισμένες δασμολογικές ποσοστώσεις όσον αφορά τις ποσότητες των προϊόντων που πρόκειται να εισαχθούν από την Αυστραλία.
                  
               
                     (4)
                  
                  
                     Η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Ινδονησίας δυνάμει του άρθρου XXVIII της Γενικής Συμφωνίας Δασμών και Εμπορίου (GATT) του 1994 σχετικά με την τροποποίηση των παραχωρήσεων για όλες τις δασμολογικές ποσοστώσεις που περιλαμβάνονται στον πίνακα CLXXV της ΕΕ ως συνέπεια της αποχώρησης του Ηνωμένου Βασιλείου από την Ευρωπαϊκή Ένωση, η οποία συνήφθη με την απόφαση (ΕΕ) 2021/1197 του Συμβουλίου (7), τροποποιεί ορισμένες δασμολογικές ποσοστώσεις όσον αφορά τις ποσότητες των προϊόντων που πρόκειται να εισαχθούν από την Ινδονησία.
                  
               
                     (5)
                  
                  
                     Οι τροποποιήσεις που επιφέρουν οι εν λόγω συμφωνίες θα πρέπει να αποτυπωθούν στα παραρτήματα των εκτελεστικών κανονισμών (ΕΕ) 2020/761 και (ΕΕ) 2020/1988.
                  
               
                     (6)
                  
                  
                     Επιπλέον, για λόγους διαφάνειας, τα κράτη μέλη θα πρέπει να κοινοποιήσουν στην Επιτροπή τις ποσότητες που καλύπτονται από πιστοποιητικά εισαγωγής για τη δασμολογική ποσόστωση με αύξοντα αριθμό 09.4003, πέραν εκείνων που ήδη απαριθμούνται στο άρθρο 16 παράγραφος 8 του εκτελεστικού κανονισμού (ΕΕ) 2020/761.
                  
               
                     (7)
                  
                  
                     Η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Αυστραλίας καταργεί την κατανομή σε υποπεριόδους για τη δασμολογική ποσόστωση με αύξοντα αριθμό 09.4129. Η τροποποίηση αυτή θα πρέπει να αποτυπωθεί στο άρθρο 27 του εκτελεστικού κανονισμού (ΕΕ) 2020/761.
                  
               
                     (8)
                  
                  
                     Για τη δασμολογική ποσόστωση με αύξοντα αριθμό 09.4002, η περίοδος δασμολογικής ποσόστωσης αρχίζει την 1η Ιουλίου. Είναι σκόπιμο να διευκρινιστεί στο άρθρο 43 παράγραφος 9 του εκτελεστικού κανονισμού (ΕΕ) 2020/761 ότι τα πιστοποιητικά εισαγωγής που εκδόθηκαν πριν από την έναρξη της περιόδου δασμολογικής ποσόστωσης ισχύουν για 3 μήνες από την 1η Ιουλίου.
                  
               
                     (9)
                  
                  
                     Το άρθρο 72 παράγραφος 6 του εκτελεστικού κανονισμού (ΕΕ) 2020/761 προβλέπει ότι η ποσότητα πρέπει να εκφράζεται σε ακέραιες μονάδες, στρογγυλοποιημένες προς τα άνω. Για να διασφαλιστεί η συνέπεια με τους κανόνες στρογγυλοποίησης που προβλέπονται στο παράρτημα Δ τίτλος II ομάδα 6 (Εξακρίβωση της ταυτότητας των εμπορευμάτων) του κατ’ εξουσιοδότηση κανονισμού (ΕΕ) 2015/2446 της Επιτροπής (8) και στο άρθρο 8 παράγραφος 2 στοιχείο α) του εκτελεστικού κανονισμού (ΕΕ) 2016/1239 της Επιτροπής (9), τα πιστοποιητικά γνησιότητας και τα πιστοποιητικά IMA1 (Inward Monitoring Arrangement) που εκδίδονται από τρίτες χώρες για τη διαχείριση ορισμένων δασμολογικών ποσοστώσεων θα πρέπει να αναφέρουν την ποσότητα για την οποία χρησιμοποιούνται, στρογγυλοποιημένη σε χιλιόγραμμα.
                  
               
                     (10)
                  
                  
                     Με τη συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής δυνάμει του άρθρου XXVIII της Γενικής Συμφωνίας Δασμών και Εμπορίου (GATT) του 1994 σχετικά με την τροποποίηση των παραχωρήσεων για όλες τις δασμολογικές ποσοστώσεις που περιλαμβάνονται στον πίνακα CLXXV της ΕΕ ως συνέπεια της αποχώρησης του Ηνωμένου Βασιλείου από την Ευρωπαϊκή Ένωση, η οποία συνήφθη με την απόφαση (ΕΕ) 2021/1213 του Συμβουλίου (10), αυξήθηκε η διαθέσιμη ποσότητα για τη δασμολογική ποσόστωση με αύξοντα αριθμό 09.4168 για το ρύζι καταγωγής όλων των χωρών πλην του Ηνωμένου Βασιλείου. Με την εν λόγω συμφωνία δημιουργήθηκαν επίσης δύο νέες δασμολογικές ποσοστώσεις με αύξοντες αριθμούς 9.4289 και 09.4290 για τα πουλερικά καταγωγής Αργεντινής. Με τον εκτελεστικό κανονισμό (ΕΕ) 2021/1401 της Επιτροπής (11) έγιναν οι αντίστοιχες τροποποιήσεις στον εκτελεστικό κανονισμό (ΕΕ) 2020/761, μεταξύ άλλων στον πίνακα για τη δασμολογική ποσόστωση 09.4168 στο παράρτημα III του εν λόγω κανονισμού, καθώς και στους πίνακες για τις δασμολογικές ποσοστώσεις με αύξοντες αριθμούς 09.4213 και 09.4412 στο παράρτημα XII του εν λόγω κανονισμού, όπου η Αργεντινή περιλαμβάνεται μεταξύ των χωρών από τις οποίες δεν πρέπει να προέρχονται τα προϊόντα. Ωστόσο, η εν λόγω τροποποιητική πράξη παρέλειψε να προσαρμόσει την κατανομή της νέας ποσότητας για τη δασμολογική ποσόστωση με αύξοντα αριθμό 09.4168 μεταξύ των υποπεριόδων της, καθώς και να συμπεριλάβει αναφορά στην Αργεντινή στη σειρά «Ειδικές ενδείξεις που πρέπει να αναγράφονται στην αίτηση πιστοποιητικού και στο πιστοποιητικό» στους πίνακες των δασμολογικών ποσοστώσεων με αύξοντες αριθμούς 09.4213 και 09.4412.
                  
               
                     (11)
                  
                  
                     Στο άρθρο 47 παράγραφος 3 του εκτελεστικού κανονισμού (ΕΕ) 2020/761, η θερμοκρασία του κατεψυγμένου κρέατος ορίζεται με αναφορά στην είσοδο στο τελωνειακό έδαφος της Ένωσης, ενώ στον εκτελεστικό κανονισμό (ΕΕ) 2020/1988 γίνεται αναφορά στη θέση σε ελεύθερη κυκλοφορία στην Ένωση. Για λόγους συνέπειας και για την αποφυγή τυχόν κινδύνων παρερμηνείας, η διατύπωση του άρθρου 20 παράγραφος 1 και του άρθρου 24 παράγραφος 1 του εκτελεστικού κανονισμού (ΕΕ) 2020/1988 θα πρέπει να εναρμονιστεί με τη διατύπωση του άρθρου 47 παράγραφος 3 του εκτελεστικού κανονισμού (ΕΕ) 2020/761.
                  
               
                     (12)
                  
                  
                     Συνεπώς, οι εκτελεστικοί κανονισμοί (ΕΕ) 2020/761 και (ΕΕ) 2020/1988 θα πρέπει να τροποποιηθούν αναλόγως.
                  
               
                     (13)
                  
                  
                     Οι τροποποιήσεις του εκτελεστικού κανονισμού (ΕΕ) 2020/761 θα πρέπει να εφαρμοστούν στις περιόδους δασμολογικών ποσοστώσεων που αρχίζουν μετά την έναρξη ισχύος του παρόντος κανονισμού. Ωστόσο, οι τροποποιήσεις των δασμολογικών ποσοστώσεων με αύξοντες αριθμούς 09.4129, 09.4521, 09.4522, 09.4213 και 09.4412 θα πρέπει να εφαρμοστούν από την πρώτη περίοδο υποβολής αιτήσεων πιστοποιητικών μετά την έναρξη ισχύος του παρόντος κανονισμού.
                  
               
                     (14)
                  
                  
                     Οι τροποποιήσεις του άρθρου 20 παράγραφος 1 και του άρθρου 24 παράγραφος 1 του εκτελεστικού κανονισμού (ΕΕ) 2020/1988 θα πρέπει να εφαρμοστούν από τις περιόδους δασμολογικών ποσοστώσεων που αρχίζουν μετά την έναρξη ισχύος του παρόντος κανονισμού. Η τροποποίηση σχετικά με τις δασμολογικές ποσοστώσεις με αύξοντες αριθμούς 09.0126, 09.2105, 09.2106 και 09.2012 θα πρέπει να εφαρμοστεί από την έναρξη των τρεχουσών περιόδων δασμολογικών ποσοστώσεων.
                  
               
                     (15)
                  
                  
                     Είναι αναγκαίο να θεσπιστούν ορισμένες μεταβατικές διατάξεις σχετικά με την προσαρμογή των τρεχουσών περιόδων δασμολογικών ποσοστώσεων στις διαθέσιμες ποσότητες μετά τις τροποποιήσεις που επιφέρει ο παρών κανονισμός. Ειδικότερα, για τις δασμολογικές ποσοστώσεις με αύξοντες αριθμούς 09.0126, 09.2105, 09.2106 και 09.2012, οι επιχειρήσεις που εισήγαγαν εμπορεύματα εκτός ποσόστωσης πριν από την έναρξη ισχύος του παρόντος κανονισμού θα πρέπει να αποζημιωθούν κατόπιν αιτήματος.
                  
               
                     (16)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις του εκτελεστικού κανονισμού (ΕΕ) 2020/761
            Ο εκτελεστικός κανονισμός (ΕΕ) 2020/761 τροποποιείται ως εξής:
            
                        1)
                     
                     
                        στο άρθρο 16, η παράγραφος 8 αντικαθίσταται από το ακόλουθο κείμενο:
                        
                           «8.   Για τις κοινοποιήσεις προς την Επιτροπή που αναφέρονται στον παρόντα κανονισμό και αφορούν τις δασμολογικές ποσοστώσεις βοείου κρέατος με αύξοντες αριθμούς 09.4450, 09.4451, 09.4452, 09.4453, 09.4454, 09.4002, 09.4003, 09.4455, 09.4001 και 09.4004, οι ποσότητες εκφράζονται σε χιλιόγραμμα βάρους προϊόντος, ανά χώρα καταγωγής και ανά κατηγορία προϊόντος, όπως υποδεικνύεται στο παράρτημα XV μέρος Β του παρόντος κανονισμού. Ωστόσο, για τη δασμολογική ποσόστωση με αύξοντα αριθμό 09.4003, δεν χρειάζεται να κοινοποιηθεί η χώρα καταγωγής.»·
                        
                     
                  
                        2)
                     
                     
                        το άρθρο 27 τροποποιείται ως εξής:
                        
                                    α)
                                 
                                 
                                    στο τρίτο εδάφιο, διαγράφεται ο αύξων αριθμός «09.4129»·
                                 
                              
                                    β)
                                 
                                 
                                    στο τέταρτο εδάφιο, διαγράφεται ο αύξων αριθμός «09.4129»·
                                 
                              
                                    γ)
                                 
                                 
                                    το πέμπτο εδάφιο αντικαθίσταται από το ακόλουθο κείμενο:
                                    «Οι ποσότητες στο πλαίσιο των δασμολογικών ποσοστώσεων με αύξοντες αριθμούς 09.4127, 09.4128 και 09.4130 που δεν χρησιμοποιήθηκαν ή δεν κατανεμήθηκαν κατά τη διάρκεια των προηγούμενων υποπεριόδων μεταφέρονται στη δασμολογική ποσόστωση με αύξοντα αριθμό 09.4138 από την 1η Οκτωβρίου κάθε έτους. Αυτό ισχύει επίσης για τις ποσότητες στο πλαίσιο της δασμολογικής ποσόστωσης αριθ. 09.4129 που δεν κατανεμήθηκαν πριν από την 1η Σεπτεμβρίου ή χρησιμοποιήθηκαν πριν από την 1η Οκτωβρίου.»·
                                 
                              
                  
                        3)
                     
                     
                        στο άρθρο 43, η παράγραφος 9 αντικαθίσταται από το ακόλουθο κείμενο:
                        
                           «9.   Τα πιστοποιητικά εισαγωγής που εκδίδονται για τη δασμολογική ποσόστωση με αύξοντα αριθμό 09.4002 ισχύουν για διάστημα τριών μηνών από την αντίστοιχη ημερομηνία έκδοσής τους. Τα πιστοποιητικά που εκδίδονται πριν από την έναρξη της περιόδου δασμολογικής ποσόστωσης ισχύουν για 3 μήνες από την 1η Ιουλίου.»·
                        
                     
                  
                        4)
                     
                     
                        στο άρθρο 72, η παράγραφος 6 αντικαθίσταται από το ακόλουθο κείμενο:
                        
                           «6.   Η αρχή έκδοσης των πιστοποιητικών αναγράφει στο πιστοποιητικό γνησιότητας ή στο πιστοποιητικό IMA 1, καθώς και στο αντίγραφό τους, τον αριθμό έκδοσης του πιστοποιητικού και την ποσότητα για την οποία χρησιμοποιήθηκε το εν λόγω έγγραφο. Η ποσότητα εκφράζεται σε ακέραιες μονάδες, στρογγυλοποιημένη στο πλησιέστερο χιλιόγραμμο σύμφωνα με τους κανόνες του άρθρου 8 παράγραφος 2 στοιχείο α) του εκτελεστικού κανονισμού (ΕΕ) 2016/1239. Το πιστοποιητικό γνησιότητας ή το πιστοποιητικό IMA 1 φυλάσσεται από την αρχή έκδοσης των πιστοποιητικών. Το αντίγραφο επιστρέφεται στον αιτούντα προκειμένου να χρησιμοποιηθεί για τις τελωνειακές διαδικασίες, εφόσον αυτό προβλέπεται στον τίτλο III του παρόντος κανονισμού.»·
                        
                     
                  
                        5)
                     
                     
                        τα παραρτήματα III, IV, VIII, IX και ΧΙI τροποποιούνται σύμφωνα με το παράρτημα I του παρόντος κανονισμού.
                     
                  
         
            Άρθρο 2
            Τροποποιήσεις του εκτελεστικού κανονισμού (ΕΕ) 2020/1988
            Ο εκτελεστικός κανονισμός (ΕΕ) 2020/1988 τροποποιείται ως εξής:
            
                        1)
                     
                     
                        στο άρθρο 20, η παράγραφος 1 αντικαθίσταται από το ακόλουθο κείμενο:
                        
                           «1.   Για τους σκοπούς του παρόντος κανονισμού, για τις δασμολογικές ποσοστώσεις με αύξοντες αριθμούς 09.0142 και 09.0143, ως “κατεψυγμένο διάφραγμα” νοείται το διάφραγμα που είναι κατεψυγμένο, με εσωτερική θερμοκρασία – 12 °C ή χαμηλότερη κατά την είσοδό του στο τελωνειακό έδαφος της Ένωσης.»·
                        
                     
                  
                        2)
                     
                     
                        στο άρθρο 24 παράγραφος 1, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    “κατεψυγμένο κρέας”: κρέας με εσωτερική θερμοκρασία – 12 °C ή χαμηλότερη κατά την είσοδό του στο τελωνειακό έδαφος της Ένωσης·»·
                                 
                              
                  
                        3)
                     
                     
                        το παράρτημα I τροποποιείται σύμφωνα με το παράρτημα II του παρόντος κανονισμού.
                     
                  
         
            Άρθρο 3
            Μεταβατικές διατάξεις
            
               1.   Όταν η περίοδος δασμολογικής ποσόστωσης μιας δεδομένης δασμολογικής ποσόστωσης έχει ήδη αρχίσει την ημερομηνία έναρξης ισχύος του παρόντος κανονισμού, η διαφορά μεταξύ της νέας ποσότητας και των ποσοτήτων που έχουν ήδη κατανεμηθεί είναι διαθέσιμη για τις αιτήσεις που υποβάλλονται μετά την έναρξη ισχύος του παρόντος κανονισμού, εκτός εάν προβλέπεται διαφορετικά στο άρθρο 4 του παρόντος κανονισμού ή στα παραρτήματα II έως XII του εκτελεστικού κανονισμού (ΕΕ) 2020/761.
            
            
               2.   Για τους σκοπούς του εκτελεστικού κανονισμού (ΕΕ) 2020/1988, η διαθέσιμη ποσότητα για το υπόλοιπο της περιόδου δασμολογικής ποσόστωσης που συνεχίζεται την ημέρα έναρξης ισχύος του παρόντος κανονισμού είναι η διαφορά μεταξύ της νέας ποσότητας και των ποσοτήτων που έχουν ήδη κατανεμηθεί πριν από την έναρξη ισχύος του παρόντος κανονισμού.
               Εάν, για τις δασμολογικές ποσοστώσεις με αύξοντες αριθμούς 09.2105, 09.2106, και 09.2012, η προηγουμένως διαθέσιμη ποσότητα έχει εξαντληθεί κατά την ημερομηνία έναρξης ισχύος του παρόντος κανονισμού, η διαφορά μεταξύ της νέας ποσότητας και της προηγούμενης ποσότητας κατανέμεται στις επιχειρήσεις σύμφωνα με τη χρονολογική σειρά της ημερομηνίας αποδοχής της τελωνειακής διασάφησης για θέση σε ελεύθερη κυκλοφορία. Στις επιχειρήσεις που εισήγαγαν τα εμπορεύματά τους εκτός ποσόστωσης πριν από την έναρξη ισχύος του παρόντος κανονισμού επιστρέφεται η διαφορά με τους ήδη καταβληθέντες δασμούς, κατόπιν αιτήματός τους και στον βαθμό που το επιτρέπει το υπόλοιπο της δασμολογικής ποσόστωσης.
               Για τη δασμολογική ποσόστωση με αύξοντα αριθμό 09.0126, για την οποία δεν υπήρχε διαθέσιμη ποσότητα πριν από την έναρξη ισχύος του παρόντος κανονισμού, επιστρέφεται στις επιχειρήσεις η διαφορά με τους ήδη καταβληθέντες δασμούς, κατόπιν αιτήματός τους και στον βαθμό που το επιτρέπει το υπόλοιπο της δασμολογικής ποσόστωσης.
            
         
         
            Άρθρο 4
            Έναρξη ισχύος και εφαρμογή
            Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Το άρθρο 1 εφαρμόζεται στις σχετικές δασμολογικές ποσοστώσεις από την πρώτη περίοδο δασμολογικής ποσόστωσης που αρχίζει μετά την έναρξη ισχύος του παρόντος κανονισμού. Ωστόσο, το άρθρο 1 σημείο 2, καθώς και τα σημεία 1 και 4 και το σημείο 5 στοιχείο β) του παραρτήματος I εφαρμόζονται από την πρώτη περίοδο υποβολής αιτήσεων πιστοποιητικών μετά την έναρξη ισχύος του παρόντος κανονισμού.
            Το άρθρο 2 σημεία 1 και 2 εφαρμόζεται από τις περιόδους δασμολογικών ποσοστώσεων που αρχίζουν μετά την έναρξη ισχύος του παρόντος κανονισμού. Το άρθρο 2 σημείο 3 εφαρμόζεται από την έναρξη των τρεχουσών περιόδων δασμολογικών ποσοστώσεων.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 17 Ιανουαρίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 347 της 20.12.2013, σ. 671.
         
            (2)  ΕΕ L 347 της 20.12.2013, σ. 549.
         
            (3)  ΕΕ L 150 της 20.5.2014, σ. 1.
         
            (4)  Εκτελεστικός κανονισμός (ΕΕ) 2020/761 της Επιτροπής, της 17ης Δεκεμβρίου 2019, σχετικά με τη θέσπιση κανόνων για την εφαρμογή των κανονισμών (ΕΕ) αριθ. 1306/2013, (ΕΕ) αριθ. 1308/2013 και (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου όσον αφορά το σύστημα διαχείρισης δασμολογικών ποσοστώσεων με πιστοποιητικά (ΕΕ L 185 της 12.6.2020, σ. 24).
         
            (5)  Εκτελεστικός κανονισμός (ΕΕ) 2020/1988 της Επιτροπής, της 11ης Νοεμβρίου 2020, σχετικά με τη θέσπιση κανόνων για την εφαρμογή των κανονισμών (ΕΕ) αριθ. 1308/2013 και (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου όσον αφορά τη διαχείριση των δασμολογικών ποσοστώσεων εισαγωγής σύμφωνα με την αρχή της «κατά προτεραιότητα εξυπηρέτησης» (ΕΕ L 422 της 14.12.2020, σ. 4).
         
            (6)  Απόφαση (ΕΕ) 2021/2234 του Συμβουλίου, της 29ης Νοεμβρίου 2021, για τη σύναψη, εξ ονόματος της Ένωσης, της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Αυστραλίας, δυνάμει του άρθρου XXVIII της Γενικής Συμφωνίας Δασμών και Εμπορίου (GATT) του 1994, σχετικά με την τροποποίηση των παραχωρήσεων για όλες τις δασμολογικές ποσοστώσεις που περιλαμβάνονται στον πίνακα CLXXV της ΕΕ ως συνέπεια της αποχώρησης του Ηνωμένου Βασιλείου από την Ευρωπαϊκή Ένωση (ΕΕ L 452 της 16.12.2021, σ. 1).
         
            (7)  Απόφαση (ΕΕ) 2021/1197 του Συμβουλίου της 13ης Ιουλίου 2021 για τη σύναψη, εξ ονόματος της Ένωσης, της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Ινδονησίας, δυνάμει του άρθρου XXVIII της Γενικής Συμφωνίας Δασμών και Εμπορίου (GATT) του 1994, σχετικά με την τροποποίηση των παραχωρήσεων για όλες τις δασμολογικές ποσοστώσεις που περιλαμβάνονται στον πίνακα CLXXV της ΕΕ ως συνέπεια της αποχώρησης του Ηνωμένου Βασιλείου από την Ευρωπαϊκή Ένωση (ΕΕ L 260 της 21.7.2021, σ. 1).
         
            (8)  Κατ’ εξουσιοδότηση κανονισμός (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (ΕΕ L 343 της 29.12.2015, σ. 1).
         
            (9)  Εκτελεστικός κανονισμός (ΕΕ) 2016/1239 της Επιτροπής, της 18ης Μαΐου 2016, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά το καθεστώς πιστοποιητικών εισαγωγής και εξαγωγής (ΕΕ L 206 της 30.7.2016, σ. 44).
         
            (10)  Απόφαση (ΕΕ) 2021/1213 του Συμβουλίου, της 13ης Ιουλίου 2021, για τη σύναψη, εξ ονόματος της Ένωσης, της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής δυνάμει του άρθρου XXVIII της Γενικής Συμφωνίας Δασμών και Εμπορίου (GATT) του 1994, σχετικά με την τροποποίηση των παραχωρήσεων για όλες τις δασμολογικές ποσοστώσεις που περιλαμβάνονται στον πίνακα CLXXV της ΕΕ ως συνέπεια της αποχώρησης του Ηνωμένου Βασιλείου από την Ευρωπαϊκή Ένωση (ΕΕ L 264 της 26.7.2021, σ. 1).
         
            (11)  Εκτελεστικός κανονισμός (ΕΕ) 2021/1401 της Επιτροπής της 25ης Αυγούστου 2021 για την τροποποίηση των εκτελεστικών κανονισμών (ΕΕ) 2020/761 και (ΕΕ) 2020/1988 όσον αφορά τις ποσότητες που μπορούν να εισαχθούν στο πλαίσιο ορισμένων δασμολογικών ποσοστώσεων (ΕΕ L 302 της 26.8.2021, σ. 1).
      
      
         
            ΠΑΡΑΡΤΗΜΑ I
            Τα παραρτήματα III, IV, VIII, IX και ΧΙΙ του εκτελεστικού κανονισμού (ΕΕ) 2020/761 τροποποιούνται ως εξής:
            
                        1.
                     
                     
                        το παράρτημα III τροποποιείται ως εξής:
                        
                                    α)
                                 
                                 
                                    ο πίνακας που αφορά τη δασμολογική ποσόστωση με αύξοντα αριθμό 09.4129 τροποποιείται ως εξής:
                                    
                                                i)
                                             
                                             
                                                η σειρά «Υποπερίοδοι δασμολογικής ποσόστωσης» αντικαθίσταται από το ακόλουθο κείμενο:
                                                
                                                            «Υποπερίοδος δασμολογικής ποσόστωσης
                                                            
                                                         
                                                         
                                                            1η Ιανουαρίου έως 30 Σεπτεμβρίου»·
                                                         
                                                      
                                          
                                                ii)
                                             
                                             
                                                η σειρά «Ποσότητα σε χιλιόγραμμα» αντικαθίσταται από το ακόλουθο κείμενο:
                                                
                                                            «Ποσότητα σε χιλιόγραμμα
                                                            
                                                         
                                                         
                                                            240 000  kg»·
                                                         
                                                      
                                          
                              
                                    β)
                                 
                                 
                                    στον πίνακα που αφορά τη δασμολογική ποσόστωση με αύξοντα αριθμό 09.4168, η σειρά «Ποσότητα σε χιλιόγραμμα» αντικαθίσταται από το ακόλουθο κείμενο:
                                    
                                                «Ποσότητα σε χιλιόγραμμα
                                                
                                             
                                             
                                                28 360 000  kg, που κατανέμονται ως εξής:
                                                28 360 000  kg για την υποπερίοδο 1η Σεπτεμβρίου έως 30 Σεπτεμβρίου
                                                εκ μεταφοράς από προηγούμενη υποπερίοδο, για την υποπερίοδο 1η Οκτωβρίου έως 31 Δεκεμβρίου»·
                                             
                                          
                              
                  
                        2.
                     
                     
                        στο παράρτημα IV, στον πίνακα που αφορά τη δασμολογική ποσόστωση με αύξοντα αριθμό 09.4317, στη σειρά «Ποσότητα σε χιλιόγραμμα», η ποσότητα «4 961 000 kg» αντικαθίσταται από την ποσότητα «9 925 000 kg»·
                     
                  
                        3.
                     
                     
                        στο παράρτημα VIII, στον πίνακα που αφορά τη δασμολογική ποσόστωση με αύξοντα αριθμό 09.4451, στη σειρά «Ποσότητα σε χιλιόγραμμα», η ποσότητα «2 481 000 kg» αντικαθίσταται από την ποσότητα «3 389 000 kg»·
                     
                  
                        4.
                     
                     
                        το παράρτημα IX τροποποιείται ως εξής:
                        
                                    α)
                                 
                                 
                                    στον πίνακα που αφορά τη δασμολογική ποσόστωση με αύξοντα αριθμό 09.4521, στη σειρά «Ποσότητα σε χιλιόγραμμα», η ποσότητα «3 711 000 kg» αντικαθίσταται από την ποσότητα «1 113 000 kg»·
                                 
                              
                                    β)
                                 
                                 
                                    στον πίνακα που αφορά τη δασμολογική ποσόστωση με αύξοντα αριθμό 09.4522, στη σειρά «Ποσότητα σε χιλιόγραμμα», η ποσότητα «500 000 kg» αντικαθίσταται από την ποσότητα «150 000 kg»·
                                 
                              
                  
                        5.
                     
                     
                        το παράρτημα XII τροποποιείται ως εξής:
                        
                                    α)
                                 
                                 
                                    στον πίνακα που αφορά τη δασμολογική ποσόστωση με αύξοντα αριθμό 09.4213, η σειρά «Ειδικές ενδείξεις που πρέπει να αναγράφονται στην αίτηση πιστοποιητικού και στο πιστοποιητικό» αντικαθίσταται από το ακόλουθο κείμενο:
                                    
                                                «Ειδικές ενδείξεις που πρέπει να αναγράφονται στην αίτηση πιστοποιητικού και στο πιστοποιητικό
                                                
                                             
                                             
                                                Στη θέση 24 των πιστοποιητικών περιλαμβάνεται η δήλωση “Δεν μπορεί να χρησιμοποιηθεί για τα προϊόντα καταγωγής Βραζιλίας, Ταϊλάνδης, Αργεντινής και Ηνωμένου Βασιλείου”»·
                                             
                                          
                              
                                    β)
                                 
                                 
                                    στον πίνακα που αφορά τη δασμολογική ποσόστωση με αύξοντα αριθμό 09.4412, η σειρά «Ειδικές ενδείξεις που πρέπει να αναγράφονται στην αίτηση πιστοποιητικού και στο πιστοποιητικό» αντικαθίσταται από το ακόλουθο κείμενο:
                                    
                                                «Ειδικές ενδείξεις που πρέπει να αναγράφονται στην αίτηση πιστοποιητικού και στο πιστοποιητικό
                                                
                                             
                                             
                                                Στη θέση 24 των πιστοποιητικών περιλαμβάνεται η δήλωση “Δεν μπορεί να χρησιμοποιηθεί για τα προϊόντα καταγωγής Βραζιλίας, Ταϊλάνδης, Αργεντινής και Ηνωμένου Βασιλείου”».
                                             
                                          
                              
                  
      
      
         
            ΠΑΡΑΡΤΗΜΑ II
            Το παράρτημα I του εκτελεστικού κανονισμού (ΕΕ) 2020/1988 τροποποιείται ως εξής:
            
                        1.
                     
                     
                        Στο τμήμα υπό τον τίτλο «Δασμολογικές ποσοστώσεις στον τομέα των σιτηρών», μετά τον πίνακα που αφορά τη δασμολογική ποσόστωση με αύξοντα αριθμό 09.0125, παρεμβάλλεται ο ακόλουθος πίνακας που αφορά τη δασμολογική ποσόστωση με αύξοντα αριθμό 09.0126:
                        
                                    «Αύξων αριθμός
                                    
                                 
                                 
                                    
                                       09.0126
                                    
                                 
                              
                                    
                                       Ειδική νομική βάση
                                    
                                 
                                 
                                    Συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Ινδονησίας δυνάμει του άρθρου XXVIII της Γενικής Συμφωνίας Δασμών και Εμπορίου (GATT) του 1994 σχετικά με την τροποποίηση των παραχωρήσεων για όλες τις δασμολογικές ποσοστώσεις που περιλαμβάνονται στον πίνακα CLXXV της ΕΕ ως συνέπεια της αποχώρησης του Ηνωμένου Βασιλείου από την Ευρωπαϊκή Ένωση ((*)), η οποία συνήφθη με την απόφαση (ΕΕ) 2021/1197 του Συμβουλίου ((**)).
                                 
                              
                                    
                                       Περιγραφή προϊόντος και κωδικοί ΣΟ
                                    
                                 
                                 
                                    Ρίζες μανιόκας, ίγναμα (κόνδυλος της διοσκουρέας) (Dioscorea spp.), κολοκασία η εδώδιμος – τάρο (Colocasia spp.), ξανθόσωμα το βελόφυλλο (Xanthosoma spp.), ρίζες αραρούτης, σαλεπιού και παρόμοιες ρίζες και κόνδυλοι με υψηλή περιεκτικότητα σε άμυλο
                                    ex 0714 10 00  (βλέπε κωδικούς TARIC) όπως ορίζεται στο άρθρο 7 του παρόντος κανονισμού
                                    0714 30 00 
                                    0714 40 00 
                                    0714 50 00 
                                    0714 90 20 
                                 
                              
                                    
                                       Κωδικοί TARIC
                                    
                                 
                                 
                                    0714100010 
                                    0714100099 
                                 
                              
                                    
                                       Καταγωγή
                                    
                                 
                                 
                                    Ινδονησία
                                 
                              
                                    
                                       Ποσότητα
                                    
                                 
                                 
                                    165 000 000  kg καθαρού βάρους
                                 
                              
                                    
                                       Περίοδος δασμολογικής ποσόστωσης
                                    
                                 
                                 
                                    1η Ιανουαρίου έως 31 Δεκεμβρίου
                                 
                              
                                    
                                       Υποπερίοδοι δασμολογικής ποσόστωσης
                                    
                                 
                                 
                                    Άνευ αντικειμένου
                                 
                              
                                    
                                       Απόδειξη της καταγωγής
                                    
                                 
                                 
                                    Πιστοποιητικό καταγωγής που εκδίδεται από τις αρμόδιες αρχές, σύμφωνα με το άρθρο 57 του εκτελεστικού κανονισμού (ΕΕ) 2015/2447
                                 
                              
                                    
                                       Εντός της ποσόστωσης δασμός
                                    
                                 
                                 
                                    6 % κατ’ αξία
                                 
                              
                                    
                                       Εγγύηση που πρέπει να κατατίθεται σύμφωνα με το άρθρο 2 του κατ’ εξουσιοδότηση κανονισμού (ΕΕ) 2020/1987
                                    
                                 
                                 
                                    Άνευ αντικειμένου
                                 
                              
                                    
                                       Ειδικοί όροι
                                    
                                 
                                 
                                    Άνευ αντικειμένου
                                 
                              
                  
                        2.
                     
                     
                        Στην ενότητα υπό τον τίτλο «Δασμολογικές ποσοστώσεις στον τομέα του αιγοπρόβειου κρέατος», στον πίνακα που αφορά τις δασμολογικές ποσοστώσεις με αύξοντες αριθμούς 09.2105, 09.2106 και 09.2012, στη σειρά «Ποσότητα», η ποσότητα «3 837 000 kg» αντικαθίσταται από την ποσότητα «5 851 000 kg».
                     
                  
               ((*))  ΕΕ L 260 της 21.7.2021, σ. 3.
            
               ((**))  Απόφαση (ΕΕ) 2021/1197 του Συμβουλίου, της 13ης Ιουλίου 2021, για τη σύναψη, εξ ονόματος της Ένωσης, της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Ινδονησίας, δυνάμει του άρθρου XXVIII της Γενικής Συμφωνίας Δασμών και Εμπορίου (GATT) του 1994, σχετικά με την τροποποίηση των παραχωρήσεων για όλες τις δασμολογικές ποσοστώσεις που περιλαμβάνονται στον πίνακα CLXXV της ΕΕ ως συνέπεια της αποχώρησης του Ηνωμένου Βασιλείου από την Ευρωπαϊκή Ένωση (ΕΕ L 260 της 21.7.2021, σ. 1).».